I 1952 fikk korpset sin første utenlandstur, en 4-dagers tur til København. Senere på 1950- tallet gikk turen flere ganger til Sverige, blant annet til Uppsala og Stockholm. I 1955 var det en stor ære for korpset å bli tatt ut til å representere Norge og landsforbundet på et stevne i Kranfors i Nord-Sverige. Ellers deltok korpset på flere landsstevner og andre stevner rundt om i Norge. I 1958, da korpset var 35, år ble det arrangert et stort jubileumsstevne på Grav skole. Her deltok ca 600 musikanter fra hele Bærum.